text: Lors li ont dit que arréée
   PageV02P135
   Est ia viande et aprestée,
   À ce ne tient ne tant ne quant.
   Et Cléomadès maintenant
   Est dedenz la chambre rentrez ;
   Et lors fu li huis refermez
   Que nus en la chambre n'entra
   Fors Pinchonnet, k'o lui mena
   Cléomadès, pour ce qu'il voie
   Comment se metra à la voie,
   Par quoi il puist, pour voir conter
   Que Clarmondine en vit porter
   Par desus le cheval de fust,
   Par quoi il miex creüs en fust
   Ens es lieus là où il venroit.
  